**Előterjesztés**

**Körmend város Önkormányzata Képviselő-testülete 2014. november 27-i ülésére**

**Tárgy:** pályázatra kiírt ingatlanok értékesítése kapcsán döntéshozatal

Tisztelt Képviselő-testület!

A Testület döntésének megfelelően kiírásra került a körmendi 307/1/B/4,5,6 és 307/1/B/2 és 3 hrsz-ú ingatlan értékesítésre. A pályázati felhívás megjelent a hirdetőtáblán, a honlapon, a Képújságban (a városi újságban lapzárta miatt már nem tudott időben megjelenni).

A pályázati felhívásra

1. a 307/1/B/4,5,6 hrsz-ú ingatlan vonatkozásában a Provincia Invest Körmend Kft. nyújtotta be pályázatát,
2. míg a 307/1/B/2 és 3 hrsz-ú ingatlan vonatkozásában a jelenlegi bérlő, Nagy Tamás adta be pályázatát.

**A 307/1/B/4,5,6 hrsz-ú ingatlan esetében a pályázó az alábbi megajánlásokat tette:**

* vételárra tett megajánlása 3 hrsz-ot magába foglaló ingatlanegyüttesre értve: 21.500 e Ft., amelyet saját forrásból kívánnak finanszírozni.
* az ingatlant a jelenlegi hasznosítási célra kívánják továbbra is hasznosítani.
* a pályázónak Körmend város Önkormányzatával és annak intézményeivel, valamint a Régióhő Kft-vel szemben lejárt tartozása nincsen.
* A pályázó az előírt biztosítékot megfizette,
* A pályázat határidőben érkezett.

**A 307/1/B/2 és /3 hrsz-ú ingatlan esetében a pályázó az alábbi megajánlásokat tette:**

* vételárra tett megajánlás ingatlanonként 3.010.000 Ft..
* Az ingatlant a jelenlegi hasznosítási célra kívánja a pályázó továbbra is hasznosítani.
* a pályázónak Körmend város Önkormányzatával és annak intézményeivel, valamint a Régióhő Kft-vel szemben lejárt tartozása nincsen.
* A pályázó az előírt biztosítékot megfizette,
* A pályázat határidőben érkezett.

Mindkét pályázat esetében a bérlőket elővásárlási jog illeti meg majd. A 307/1/B/4,5,6 hrsz-ú ingatlan esetében a Magyar Államnak is elővásárlási joga van, a másik ingatlan esetében nincsen.

Az ingatlanok projektterületek még jelenleg is a kötelező fenntartási időszak miatt, így a projekt sajátosságai végett meg kell keresnünk az Irányító Hatóságot is az értékesítés jóváhagyása végett, ezt a folyamatot már korábban elindítottuk tudva azt, hogy időigényes.

A kikiáltási árat eléri mindkét pályázó vállalása. Mindkét pályázó pályázata érvényes, így azokról dönthet a képviselő-testület.

**HATÁROZATI JAVASLAT**

Körmend város Önkormányzata Képviselő-testülete

1. a 307/1/B/4,/5,/6 hrsz-ú ingatlanok értékesítésére kiírt pályázati eljárásra benyújtott egyetlen pályázatot érvényesnek nyilvánítja. A Képviselő-testület a 307/1/B/4,/5,/6 hrsz-ú ingatlanegyüttest bruttó 21.500.000 Ft. vételárért értékesíti a Provincia Invest Körmend Kft. részére. Az Önkormányzat megkeresi a vétellel érintett ingatlan bérlőjét, valamint a Magyar Államot az elővásárlási jogosultságuk gyakorlása végett.
2. a 307/1/B/2 és/3 hrsz-ú ingatlanok értékesítésére kiírt pályázati eljárásra benyújtott egyetlen pályázatot érvényesnek nyilvánítja. A Képviselő-testület a 307/1/B/2 és a 307/1/B/3 hrsz-ú ingatlanokat egyenként bruttó 3.010.000 Ft. vételárért értékesíti Nagy Tamás (Körmend, Rákóczi u. 82. fsz. 1.) . részére. Az Önkormányzat megkeresi a vétellel érintett ingatlan bérlőjét az elővásárlási jogosultsága gyakorlása végett.

Körmend, 2014. november 19.

Felelős: jegyző szerződéskötésért

Határidő: 2014. december 1. szerződéskötésre.

**Bebes István**

**polgármester**